wannaphong/clean_thaiwikipedia huggingface dataset:
# ดายักใหญ่
ดายักใหญ่ (, สะกดแบบเก่า  ) เป็นเขตปกครองตนเองของสหรัฐอินโดนีเซีย (United States of Indonesia) ในแคว้นดายักบนเกาะบอร์เนียว. มันถูกก่อตั้งในวันที่ 7 ธันวาคม ค.ศ.1946 โดยมีเมืองหลวงชั่วคราวที่บันจัรมาซิน (Banjarmasin; Bandjermasin). ดายักใหญ่ถูกล้มเลิกในวันที่ 18 เมษายน ค.ศ.1950 และกลายเป็นส่วนหนึ่งของจังหวัดกาลีมันตัน ซึ่งก่อตั้งในวันที่ 14 สิงหาคม ค.ศ.1950 โดยมีศูนย์กลางเป็นบันจัรมาซินเหมือนเดิม แล้วตามมาด้วยการแบ่งเขตปกครองของจังหวัดกาลีมันตัน พื้นที่ที่เคยเป็นดายักใหญ่เคยถูกตั้งในจังหวัดกาลีมันตันใต้ในปีค.ศ.1956 และค่อยย้ายไปตั้งที่จังหวัดกาลีมันตันกลางในปีค.ศ.1957 จนถึงปัจจุบัน
# ฟรังซิชกู ตริงเกา
ฟรังซิชกู อังตอนียู มาชาดู มอตา กัชตรู ตริงเกา (เกิด 29 ธันวาคม ค.ศ. 1999) เป็นนักฟุตบอลชาวโปรตุเกส ปัจจุบันลงเล่นในตำแหน่งปีกให้แก่สปอร์ติงลิสบอน สโมสรในปรีไมราลีกา จากการยืมตัวมาจากบาร์เซโลนา และทีมชาติโปรตุเกส 

เขาเริ่มต้นอาชีพนักฟุตบอลในระดับอาชีพกับทีมสำรองของบรากา ก่อนจะได้เลื่อนขั้นสู่ทีมชุดใหญ่ ในเดือนธันวาคม ค.ศ. 2018 และพาทีมคว้าแชมป์ ตาเซอดาลีกาได้ในฤดูกาลถัดมา ในเดือนมกราคม ค.ศ. 2020 เขาได้เซ็นสัญญาร่วมทีม บาร์เซโลนา ในประเทศสเปน ล่วงหน้าด้วยค่าตัว 31 ล้านยูโร ก่อนย้ายร่วมทีมในเดือนกรกฎาคม เขาพาทีมคว้าแชมปโกปาเดลเรย์ ก่อนที่จะถูกปล่อยยืมให้กับ วุลเวอร์แฮมป์ตันวันเดอเรอส์ ในปี ค.ศ. 2021 และสปอร์ติงลิสบอน ในปี ค.ศ. 2022
# ประเทศมาซิโดเนียเหนือในโอลิมปิก
ประเทศมาซิโดเนียเหนือ (เดิมคือมาซิโดเนีย) เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศมาซิโดเนียเหนือ คือ คณะกรรมการโอลิมปิกมาซิโดเนียเหนือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ MKD

นับตั้งแต่ประเทศมาซิโดเนียเหนือส่งนักกีฬาเข้าร่วมการแข่งขันโอลิมปิกครั้งแรก นักกีฬามาซิโดเนียเหนือได้รับเหรียญรางวัลรวมทั้งหมด 2 เหรียญ โดยแบ่งเป็น 0 เหรียญทอง 1 เหรียญเงิน และ 1 เหรียญทองแดง

 สรุปเหรียญรางวัล 

 โอลิมปิกฤดูร้อน 
 ปีการแข่งขัน นักกีฬา ทอง เงิน ทองแดง รวม อันดับ 1920−1988  เป็นส่วนหนึ่งของ    เป็นส่วนหนึ่งของ    11  0  0  0  0  –   10  0  0  1  1  71   10  0  0  0  0  –   7  0  0  0  0  –   4  0  0  0  0  –   6  0  0  0  0  –   8  0  1  0  1  77   6  0  0  0  0  –   เหตุการณ์ในอนาคต  รวม  0  1  1  2  134

 โอลิมปิกฤดูหนาว 
 ปีการแข่งขัน นักกีฬา ทอง เงิน ทองแดง รวม อันดับ 1924−1988  เป็นส่วนหนึ่งของ    ไม่ได้เข้าร่วมแข่งขัน    3  0  0  0  0  –   2  0  0  0  0  −   3  0  0  0  0  −   3  0  0  0  0  −   3  0  0  0  0  −   3  0  0  0  0  −   3  0  0  0  0  −   เหตุการณ์ในอนาคต รวม  0   0  0  0  −

 สรุปเหรียญรางวัลแบ่งตามชนิดกีฬา 

 นักกีฬาที่ได้รับเหรียญรางวัล 
 เหรียญ นักกีฬา การแข่งขัน กีฬา ชนิด   Magomed Ibragimov   25px Wrestling  Men's freestyle 85 kg   Dejan Georgievski   25px Taekwondo  Men's +80 kg

 นักกีฬายูโกสลาเวียที่ได้รับเหรียญรางวัลมาจากสาธารณรัฐสังคมนิยมมาซิโดเนีย 
Several other athletes from the Socialist Republic of Macedonia (a constituent country of the former SFR Yugoslavia) have also won Olympic medals, competing for Yugoslavia.
 Medal Name Games Sport Event       Football  Men's team       Football  Men's team       Basketball  Men's team       Boxing  Men's lightweight       Wrestling  Men's freestyle lightweight       Wrestling  Men's freestyle flyweight      Boxing  Men's flyweight       Football  Men's team       Wrestling  Men's freestyle welterweight       Basketball  Women's team       Wrestling  Men's freestyle 52 kg
# เทเทรอพอด
เทเทรอพอด หรือ สัตว์สี่เท้า  เป็นสัตว์ที่มีสี่ขา (ยกเว้นสัตว์บางชนิด เช่น งู) ที่ประกอบขึ้นเป็นชั้นใหญ่เทเทรอโพดา (Tetrapoda) เทเทรอพอดประกอบไปด้วยสัตว์สะเทินน้ำสะเทินบก, สัตว์เลื้อยคลาน (รวมถึงไดโนเสาร์และสัตว์ปีก) และสัตว์เลี้ยงลูกด้วยน้ำนมทั้งที่ยังมีชีวิตอยู่และสูญพันธุ์ไปแล้ว เทเทรอพอดพัฒนามาจากกลุ่มของสัตว์ที่รู้จักกันในชื่อว่า เทเทรอโพโดมอร์ฟา ซึ่งก็พัฒนาเป็นลำดับมาจากปลาที่มีครีบเป็นพู่โบราณในช่วงประมาณ 390 ล้านปีก่อน กลางยุคดีโวเนียน รูปร่างของสัตว์ดังกล่าวอยู่ระหว่างปลาที่มีครีบเป็นพู่กับเทเทรอพอดสี่ขา เทเทรอพอดตัวแรก (จากมุมมองดั้งเดิม บนพื้นฐานของอะโพมอร์ฟี) ปรากฏขึ้นในช่วงปลายยุคดีโวเนียน 367.5 ล้านปีก่อน บรรพบุรุษที่ชัดเจนของเทเทรอพอด รวมถึงกระบวนการที่เทเทรอพอดอพยพมาอยู่บนแผ่นดินของโลกหลังจากที่ขึ้นมาจากน้ำนั้นยังคงไม่เป็นที่แน่ชัด การเปลี่ยนแปลงจากแผนกายสำหรับหายใจและนำทางใต้น้ำเป็นแผนกายสำหรับให้สัตว์กลุ่มนี้เดินบนบกเป็นหนึ่งในวิวัฒนาการที่ลึกซึ้งที่สุดเท่าที่ทราบ as PDF  เทเทรอพอดตัวแรก ๆ นั้นอยู่ในน้ำเป็นส่วนใหญ่ สัตว์สะเทินน้ำสะเทินบกปัจจุบัน ซึ่งพัฒนามาจากกลุ่มก่อนหน้า เป็นสัตว์ครึ่งน้ำ โดยในช่วงชีวิตแรกของสัตว์สะเทินน้ำสะเทินบกนั้นเป็นลูกอ๊อดคล้ายปลา และช่วงชีวิตต่อ ๆ มาก็เปลี่ยนมาเป็นสัตว์ครึ่งน้ำครึ่งบก อย่างไรก็ตาม ชนิดของเทเทรอพอดที่มากที่สุดในปัจจุบันนั้นคือแอมนิโอต โดยแอมนิโอตส่วนมากเป็นเทเทรอพอดบกที่พัฒนามาจากเทเทรอพอดก่อนหน้าประมาณ 340 ล้านปีก่อน (กลุ่มแอมนิโอตหลักพัฒนาขึ้นเมื่อ 318 ล้านปีก่อน) กลไกใหม่ในแอมนิโอตที่ไม่พบในสัตว์สะเทินน้ำสะเทินบก คือ การวางไข่บนบก หรือพัฒนาต่อไปอีกเป็นการรักษาไข่ที่ผสมพันธุ์แล้วไว้ในตัวเมีย

เทเทรอพอดที่เป็นแอมนิโอตเริ่มครองพื้นที่และทำให้สัตว์สะเทินน้ำสะเทินบกส่วนมากสูญพันธุ์ กลุ่มหนึ่งของแอมนิโอตพัฒนาไปเป็นสัตว์เลื้อยคลาน ซึ่งประกอบไปด้วยลีพิโดซอเรีย, ไดโนเสาร์ (ซึ่งรวมสัตว์ปีกด้วย), จระเข้, เต่า และสัตว์ใกล้เคียงสัตว์เลื้อยคลานอื่นหลายชนิดที่สูญพันธุ์ไปแล้ว ขณะที่อีกกลุ่มหนึ่งของแอมนิโอตพัฒนาไปเป็นสัตว์เลี้ยงลูกด้วยน้ำนมและสัตว์ใกล้เคียงอื่นสัตว์เลี้ยงลูกด้วยน้ำนมหลายชนิดที่สูญพันธุ์ไปแล้ว แอมนิโอตยังมีเทเทรอพอดที่พัฒนาให้บินได้ อย่างเช่นสัตว์ปีกจากไดโนเสาร์ และค้างคาวจากสัตว์เลี้ยงลูกด้วยน้ำนม

เทเทรอพอดบางชนิด เช่น งู ได้สูญเสียขาไปบางส่วนหรือทั้งหมดผ่านการเกิดสปีชีส์และวิวัฒนาการ บางชนิดมีแค่กระดูกเหลือค้างที่ซ่อนอยู่เป็นร่องรอยของขาของบรรพบุรุษในอดีตอันไกล หลายชนิดกลับไปเป็นสัตว์สะเทินน้ำสะเทินบก ใช้ชีวิตเป็นสัตว์ครึ่งน้ำ หรือใช้ชีวิตในน้ำอย่างเต็มตัว วิวัฒนาการเช่นนี้เกิดขึ้นครั้งแรกในช่วงยุคคาร์บอนิเฟอรัส และล่าสุดในมหายุคซีโนโซอิก

เทเทรอพอดมีลักษณะทางกายวิภาคและสรีรวิทยาหลายอย่างที่แตกต่างจากบรรพบุรุษในน้ำของพวกมันเอง ได้แก่ โครงสร้างของขากรรไกรสำหรับหาอาหารบนบก กระดูกโอบขาสำหรับการเคลื่อนที่บนบก ปอดสำหรับหายใจในอากาศ หัวใจสำหรับการไหลเวียนเลือด และดวงตากับหูสำหรับมองเห็นและได้ยินในอากาศ
# การระบาดของอหิวาตกโรคในถนนบรอด ค.ศ. 1854
การระบาดของอหิวาตกโรคในถนนบรอด  หรือ การระบาดในโกลเดนสแควร์  คือการระบาดของอหิวาตกโรคอย่างรุนแรงที่เกิดขึ้นใน ค.ศ. 1854 ใกล้เคียงกับถนนบรอด (ถนนบรอดวิคในปัจจุบัน) ในเขตโซโฮของนครเวสต์มินสเตอร์ ลอนดอน ประเทศอังกฤษ และเกิดขึ้นในช่วงที่มีการระบาดของอหิวาตกโรคทั่วโลกในระหว่าง ค.ศ. 1846–1860 การระบาดนี้มีผู้เสียชีวิต 616 คน และเป็นที่รู้จักจากการศึกษาของนายแพทย์จอห์น สโนว์ถึงสาเหตุของการระบาดและสมมติฐานว่าน้ำที่ปนเปื้อนเชื้อโรคเป็นแหล่งกำเนิดของอหิวาตกโรคมากกว่าที่จะเป็นอนุภาคในอากาศ (อ้างอิงจาก "ภาวะอากาศเป็นพิษ") การค้นพบนี้มีอิทธิพลต่อทางสาธารณสุขและวางรากฐานในการปรับปรุงสิ่งอำนวยความสะดวกทางสุขาภิบาลในช่วงกลางศตวรรษที่ 19 หลังจากนั้นคำศัพท์คำว่า "จุดแหล่งโรคของการติดเชื้อ"  ได้ถูกนำมาใช้ในการอธิบายที่เกิดเหตุ อาทิ เครื่องสูบน้ำในถนนบรอดเป็นปัจจัยสำคัญในการแพร่เชื้อ ความพยายามของสโนว์ในการค้นหาสาเหตุของการแพร่เชื้อยังส่งผลให้เขาสร้างการทดลองแบบอำพรางสองฝ่าย  โดยไม่รู้ตัว
# โอดิออน อิกาโล
โอดิออน จูด อิกาโล (เกิด 16 มิถุนายน ค.ศ. 1989) เป็นนักฟุตบอลชาวไนจีเรีย โดยเล่นในตำแหน่งกองหน้าตัวเป้า ล่าสุดเล่นให้กับอัล-วาห์ดาของประเทศซาอุดีอาระเบีย"อีกาโล่" ตกลงซบทีมในลีกซาอุฯ หลังโบกมือลาผีแดง

อิกาโลลงเล่นให้กับไนจีเรียครั้งแรกในปี 2015 เขาเป็นตัวแทนทีมชาติในการแข่งขันฟุตบอลโลก 2018 และแอฟริกาคัพออฟเนชันส์ 2019 โดยจบอันดับที่สาม พร้อมกับการเป็นผู้ทำประตูสูงสุดhttps://www.goal.com/en/news/afcon-2019-top-scorer-odion-ighalo-quits-international/62z1ceh62ez41suvjuuwdfh3m

อิกาโล เคยถูกยืมตัวไปเล่นให้กับแมนเชสเตอร์ยูไนเต็ด ในพรีเมียร์ลีก ฤดูกาล 2020–2021

เกียรติยศ
วัตฟอร์ด
อีเอฟแอลแชมเปียนชิป รองชนะเลิศ: 2014–15

เซี่ยงไฮ้ เสิ่นหัว
Chinese FA Cup: 2019

อัลฮิลาล
ซาอุดีโปรเฟสชันนัลลีก: 2021–22
King Cup: 2022–23
 ฟุตบอลชิงแชมป์สโมสรโลก รองชนะเลิศ: 2022

ไนจีเรีย
Africa Cup of Nations อันดับที่ 3: 2019
# เจ้าจอมหม่อมราชวงศ์แป้น ในรัชกาลที่ 5
เจ้าจอมหม่อมราชวงศ์แป้น เป็นธิดาในพระวรวงศ์เธอ กรมหมื่นปราบปรปักษ์ เกิดเมื่อ พ.ศ. 2412 ถวายตัวในราชสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีหน้าที่ดูแลข้าหลวงและข้าราชการฝ่ายในของราชสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง

เจ้าจอมหม่อมราชวงศ์แป้น ถึงแก่อนิจกรรมเมื่อ 3 พฤศจิกายน 2461

 ลำดับสาแหรก
# หม่อมราชวงศ์แป้ว มาลากุล
หม่อมราชวงศ์แป้ว มาลากุล เป็นธิดาในพระวรวงศ์เธอ กรมหมื่นปราบปรปักษ์ เกิดเมื่อ พ.ศ. 2423 ถวายตัวในราชสำนัก มีหน้าที่ดูแลข้าหลวงและข้าราชการฝ่ายในของสมเด็จพระศรีพัชรินทราบรมราชินีนาถ พระบรมราชชนนีพันปีหลวง

หม่อมราชวงศ์แป้วป่วยเป็นวัณโรค ถึงแก่กรรมเมื่อ 10 ตุลาคม 2457 ได้รับพระราชทานหีบทองทรายเป็นเกียรติยศ พระบาทสมเด็จพระมงกุฎเกล้าเจ้าอยู่หัวเสด็จฯ พระราชทานเพลิงศพ ณ เมรุวัดเทพศิรินทราวาสราชวรวิหาร เมื่อวันที่ 25 เมษายน พ.ศ. 2463

 ลำดับสาแหรก
# หาญท้าชะตาฟ้า ปริศนายุทธจักร (ละครโทรทัศน์)
หาญท้าชะตาฟ้า ปริศนายุทธจักร  เป็นละครโทรทัศน์จีนปี 2019 ดัดแปลงจากนวนิยายเรื่อง หาญท้าชะตาฟ้า ปริศนายุทธจักร  โดย มาวนี่ จากเว็บไซต์ฉีเตี่ยนจงเหวิน  นำแสดงโดย จางรั่วอวิ๋น, หลี่ ชิน และ เฉินเต้าหมิง ละครเรื่องนี้ออกอากาศออนไลน์ทาง Tencent Video และ iQiyi ในประเทศจีน รวมทั้ง WeTV ในประเทศไทยเมื่อวันที่ 26 พฤศจิกายน 2562

หาญท้าชะตาฟ้า ปริศนายุทธจักร ภาค 2 (2) นักแสดงนำ คือ จางรั่วหยุน และ หลี่ชิ่น เช่นเดิมแต่มี 2 ตัวละครที่เปลี่ยนตัวนักแสดง2 ตัวละครที่เปลี่ยนนักแสดงในซีรี่ย์จีนJoy of Life 2 คือ บทเหยียนปิงอวิ๋น ภาค 1 คือ เซียวจ้าน (Xiao Zhan) แต่ภาค 2 รับบทโดย อู๋ซิ่งเจี้ยน (Wu Xingjian) และ บทเย่หลิงเอ๋อร์ ในภาค 1 คือ หานจิ่วนั่ว (Han Jiunuo) แต่ภาค 2 รับบทโดย จินเฉิน (Jin Chen) ละครภาค 2 นี้ออกอากาศออนไลน์ทาง WeTV ในประเทศจีน เมื่อวันที่ 16 พฤษภาคม 2567 รวมทั้ง Monomax ในประเทศไทยในวันที่ 21 พฤษภาคม 2567

 เนื้อเรื่องย่อ 
 หาญท้าชะตาฟ้า ปริศนายุทธจักร ภาค 1 
ฟ่านเซิน ชายหนุ่มพิการในยุคปัจจุบัน ได้ฟื้นคืนชีพในร่างของเด็กน้อย ฟ่านเสียน ในยุคโบราณ (ซึ่งต่อมาก็ค้นพบว่าเป็นโลกอนาคตที่อารยธรรมเดิมล่มสลาย จึงมีการสร้างอารยธรรมขึ้นมาใหม่) และพบว่าตนเป็นบุตรชายของขุนนางคนสำคัญของรัฐชิ่ง อย่าง ฟ่านเจี้ยน โดยมาอาศัยกับท่านย่าที่อ่าวต้านโจว เพื่อหลบหนีความวุ่นวายของราชสำนักในเมืองหลวง จนเมื่อเติบโตขึ้น ก็ต้องกลับไปอาศัยกับบิดาและภรรยารองของบิดาในเมืองหลวง ก่อนจะพบว่า ตนเองนั้น เป็นบุคคลสำคัญคนหนึ่งของแคว้นชิ่ง ด้วยว่าเป็นบุตรชายคนเดียวของ เย่ชิงเหมย ซึ่งเป็นบุคคลที่คนสำคัญของรัฐชิ่งอย่าง เฉินผิงผิง เจ้าสำนักตรวจสอบ ให้ความเคารพนับถืออย่างมาก จึงทำให้ตนเข้าไปทำงานในสำนักตรวจสอบ และเข้าไปพัวพันเกี่ยวกับการแก่งแย่งชิงดีกันของราชสำนัก ในเรื่องของการดูแลรักษากรมพระคลัง ซึ่งถือเป็นหัวใจหลักของการบริหารแคว้นชิ่ง โดยมีราชโองการของ ฮ่องเต้แคว้นชิ่ง ให้แต่งงานกับ หลินหว่านเอ๋อร์  บุตรสาวนอกสมรสของ อัครมหาเสนาบดี หลินรั่วฝู่ และพระกนิษฐา หลี่อวิ๋นรุ่ย ซึ่งรับหน้าที่ดูแลกรมพระคลังอยู่ก่อน แล้วทำให้ต้องเกิดการเลือกข้าง ว่าจะเข้าข้าง องค์รัชทายาท กับ องค์ชายรอง เพื่อการแก่งแย่งชิงราชบัลลังก์ในอนาคต จนเมื่อฟ่านเสียน ได้แสดงความสามารถทางด้านกวีที่จดจำมาจากอดีต ทำให้กลายเป็นเซียนกวีของแคว้น ส่งผลให้เกิดการฟาดฟันกับ จวงม่อหาน ปราชญ์เมธีมีชื่อของรัฐเป่ยฉี เพื่อชิงความเป็นเอกด้านกวีของแผ่นดิน จนเมื่อเหตุการณ์ยุติ ฟ่านเสียนจึงต้องเดินทางไกลไปแคว้นเป่ยฉี เพื่อพิสูจน์ตัวตน จนได้เข้าไปพัวพันกับสถานการณ์การเมืองของเป่ยฉีอีกครั้ง และครั้งนี้ จะเป็นการไปพบกับความจริงของเรื่องราวทั้งหมดอีกครั้ง

 หาญท้าชะตาฟ้า ปริศนายุทธจักร ภาค 2 

 ตัวละคร 
 แคว้นชิ่ง 
 Zhang Ruoyun จางรั่วหยุน รับบท ฟ่านเสียน
 Li Qin หลี่ชิ่น รับบท หลินหว่านเอ๋อร์
 Chen Daoming เฉินเต้าหมิง รับบท ฮ่องเต้แห่งแคว้นชิ่ง
 Wu Gang อู๋กัง รับบท เฉินผิงผิง เจ้าสำนักตรวจสอบ
 Gao Shuguang เกาฉู่กวง รับบท เป็นฟ่านเจี้ยน
 Song Yi ซ่งอี้ รับบท ฟ่านรั่วรั่ว
 Guo Qilin กัวฉีหลิน รับบท ฟ่านซือเจ๋อ
 Tian Yu เถียนอวี่ รับบท หวังฉี่เหนียน
 Li Xiaoran หลี่เสี่ยวหรัน รับบท หลี่อวิ๋นรุ่ย
 Li Qiang หลี่เฉียง รับบท เหยียนรั่วไห่
 Yu Yang อวี๋หยาง รับบท หลินรั่วฝู่
 Liu Duanduan หลิวตวนตวน รับบท หลี่เฉิงเจ๋อ
 Zhang Haowei จางฮ่าวเหวย รับบท องค์รัชทายาท
 Tong Mengshi ถงเมิ่งฉือ รับบท อู๋จู่

 แคว้นเป่ยฉี 
 Xin Zhilei ซินจือเหล่ย รับบท ไห่ถังตั๋วตั่ว

 แคว้นตงอี๋
# ท้าววนิดาพิจาริณี (เพิ่ม)
ท้าววนิดาพิจาริณี นามเดิม เพิ่ม เกิดเมื่อ 18 กรกฎาคม พ.ศ. 2412 เป็นธิดาพระยาราชภักดี (โค สุจริตกุล) ได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และในรัชสมัยพระบาทสมเด็จพระมงกุฎเกล้าเจ้าอยู่หัว วันที่ 17 กันยายน พ.ศ. 2465 โปรดเกล้าฯ พระราชทานบรรดาศักดิ์เป็นท้าววนิดาพิจาริณี อธิบดีฝ่ายใน ถือศักดินา 800พระราชทานสัญญาบัตรบรรดาศักดิ์ฝ่ายใน 

ท้าววนิดาพิจาริณีป่วยเป็นพิษไข้ ถึงแก่อนิจกรรมเมื่อวันที่ 19 เมษายน พ.ศ. 2477 อายุ 64 ปี ศพฝังที่วัดมกุฏกษัตริยารามราชวรวิหารข่าวตาย

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2436/035/374_1.PDF
# ยศทหารกองทัพบกแอลเบเนีย
ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกแอลเบเนีย ในสมัยต่างๆ ดังนี้

 สัญญาบัตร 
ชั้นยศ นายพล (นายธง) Gjeneral  นายพัน Kolonel  นายร้อย Toger  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D กองทัพราชอาณาจักรแอลเบเนีย (ค.ศ. 1929-1939) แผงคอค.ศ. 1929-1936  100px 100px 100px ไม่มีการแต่งตั้ง 100px 100px 100px 100px 100px 100px ภาษาแอลเบเนีย Marshal Gjeneral Gjeneral Lejtant Gjeneral Major Gjeneral Brigade Kolonel Nënkolonel Major Kapiten Toger Nëntoger  ผ้าพันหมวกค.ศ. 1936-1939 ไม่มีการแต่งตั้ง ไม่มีการแต่งตั้ง 50px 50px 50px อินทรธนู 50px 50px 50px 50px 50px 50px 50px 50px 50px คำแปล จอมพล พลเอก พลโท พลตรี พลจัตวา พันเอก พันโท พันตรี ร้อยเอก ร้อยโท ร้อยตรี นักเรียนนายร้อย กองทัพประชาชนแอลเบเนีย (ค.ศ. 1944-1991) แถบแขนค.ศ. 1944-1947 ภาษาแอลเบเนีย Marshal Gjeneral Gjeneral kolonel Gjeneral Lejtant Gjeneral Major Kolonel Nënkolonel Major Kapiten i parë Kapiten Toger Nentoger อินทรธนูค.ศ. 1947-1947 คำแปล จอมพล พลเอกแห่งกองทัพ พลเอก พลโท พลตรี พันเอก		 พันโท พันตรี ร้อยเอกเสนาธิการ ร้อยเอก	 ร้อยโท ร้อยตรี นักเรียนนายร้อย อินทรธนูค.ศ. 1951-1956 กองทัพบกแอลเบเนีย (ตั้งแต่ ค.ศ. 1991) อินทรธนูค.ศ. 1991-1999 ไม่มีการแต่งตั้ง 50px 50px 50px 50px 50px 50px 50px 50px 50px 50px 50px ภาษาแอลเบเนีย Gjeneral kolonel Gjeneral Lejtant Gjeneral Major Gjeneral Brigade Kolonel Nënkolonel Major Kapiten i parë Kapiten Toger Nentoger อินทรธนูค.ศ. 1999-2004 50px 50px 50px 50px 50px 50px 50px 50px 50px 50px 50px คำแปล พลเอก พลโท พลตรี พลจัตวา พันเอก		 พันโท พันตรี ร้อยเอกเสนาธิการ ร้อยเอก	 ร้อยโท ร้อยตรี นักเรียนนายร้อย อินทรธนูค.ศ. 2004-2011 50px 50px 50px 50px 50px 50px 50px 50px 50px 50px ภาษาแอลเบเนีย Gjeneral kolonel Gjeneral Lejtant Gjeneral Major Gjeneral Brigade Kolonel Nënkolonel Major Kapiten Toger Nentoger อินทรธนูตั้งแต่ ค.ศ. 2011 50px 50px 50px 50px 50px 50px 50px 50px 50px คำแปล พลเอก พลโท พลตรี พลจัตวา พันเอก		 พันโท พันตรี ร้อยเอก	 ร้อยโท ร้อยตรี นักเรียนนายร้อย

 ประทวน
# เจ้าจอมแถม ในรัชกาลที่ 5
เจ้าจอมแถม ในรัชกาลที่ 5 (สกุลเดิม บุนนาค; 3 กุมภาพันธ์ พ.ศ. 2434 – 1 สิงหาคม พ.ศ. 2493) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาพระสัจจาภิรมย์ (แถบ บุนนาค) เป็นหลานปู่ของเจ้าพระยาสุรพันธ์พิสุทธิ์ (เทศ บุนนาค) และมีศักดิ์เป็นหลานสาวของเจ้าจอมก๊กออ

 ประวัติ 
เจ้าจอมแถม เกิดเมื่อวันที่ 3 กุมภาพันธ์ พ.ศ. 2434 เป็นธิดาพระสัจจาภิรมย์ (แถบ บุนนาค) กับภรรยาชื่ออิน บุนนาค โดยเจ้าจอมเอื้อน ซึ่งเป็นหนึ่งในกลุ่มเจ้าจอมก๊กออ รับเจ้าจอมแถมซึ่งมีศักดิ์เป็นหลานสาวไปเลี้ยงตั้งแต่เด็ก ครั้นเจ้าจอมเอื้อนถวายตัวเป็นบาทบริจาริกาในพระบาทสมเด็จพระจุลจอมเกล้าเจ้าอยู่หัวแล้ว ก็เห็นว่าหลานสาวคนนี้อยู่ในวัยเหมาะแก่การครองเรือนแล้วจึงถวายตัวเจ้าจอมแถมเป็นบาทบริจาริกาด้วยกันเมื่อ พ.ศ. 2451 โดยเจ้าจอมเอื้อนและเจ้าจอมแถมอาศัยอยู่ในตึกภายในพระราชวังดุสิต (ปัจจุบันคืออาคารเอื้อนอาชว์แถมถวัลย์ มหาวิทยาลัยราชภัฏสวนสุนันทา)กัณฑาทิพย์ สิงหะเนติ. เจ้าจอมก๊กออ. กรุงเทพฯ : อมรินทร์พริ้นติ้งแอนด์พับลิชชิ่ง, 2558, หน้า 509 ถือเป็นสตรีท่านสุดท้ายที่รับราชการในตำแหน่งเจ้าจอมในพระบาทสมเด็จพระจุลจอมเกล้าเจ้าอยู่หัว

หลังพระบาทสมเด็จพระจุลจอมเกล้าเจ้าอยู่หัวสวรรคตใน พ.ศ. 2453 เหล่าบาทบริจาริกาทั้งหลายย้ายออกจากสวนสุนันทา เจ้าจอมแถมจึงย้ายไปอยู่ที่บ้านสวนนอกร่วมกับเจ้าจอมเอื้อน ก่อนย้ายไปห้องแถวเก้าในวังสวนปาริจฉัตก์ แต่ต่อมาเจ้าจอมเอื้อนถึงแก่อนิจกรรม เจ้าจอมแถมจึงย้ายกลับไปอาศัยบนเรือนของเจ้าจอมเอื้อนที่บ้านสวนนอก ภายหลังที่ดินบริเวณนั้นจึงถูกเรียกว่า "สวนคุณแถม"

เจ้าจอมแถมป่วยด้วยวัณโรคภายในกัณฑาทิพย์ สิงหะเนติ. เจ้าจอมก๊กออ. กรุงเทพฯ : อมรินทร์พริ้นติ้งแอนด์พับลิชชิ่ง, 2558, หน้า 512 และถึงแก่อนิจกรรมเมื่อวันที่ 1 สิงหาคม พ.ศ. 2493 พระราชทานเพลิงศพที่วัดมกุฏกษัตริยารามราชวรวิหาร เมื่อวันที่ 27 ธันวาคม พ.ศ. 2493 อัฐิของท่านถูกบรรจุไว้ในพระสถูปสีขาวองค์ใหญ่ที่วัดประยุรวงศาวาสวรวิหาร เช่นเดียวกับเจ้าจอมเอื้อน
# บลูมไอซ์
บลูมไอซ์  เป็นสตูดิโออัลบั้มแรกโดยกลุ่มศิลปินชาวเกาหลีใต้-ญี่ปุ่นไอซ์วัน โดยวางจำหน่ายในวันที่ 17 กุมภาพันธ์ พ.ศ. 2563 ซึ่งเดิมกำหนดการการปล่อยอัลบั้มชุดนี้จะเปิดตัวในวันที่ 11 พฤศจิกายน พ.ศ. 2562 แต่ได้ถูกเลื่อนออกไปเนื่องจากคดีการสอบสวนการลงคะแนนของเอ็มเน็ตจากรายการพรอดิวซ์โฟร์ตีเอต

 การปล่อยอัลบั้ม 
ในวันที่ 29 ตุลาคม พ.ศ. 2562 ตัวอย่างภาพยนตร์คอนเซ็ปต์ของอัลบั้มบลูมไอซ์ "When Iz Your Blooming Moment?" ได้ถูกอัปโหลดในช่องยูทูบอย่างเป็นทางการ ซึ่งห้าวันถัดมารายชื่อเพลงในอัลบั้มก็ถูกปล่อยโดยมี "เฟียสตา (Fiesta)" เป็นเพลงโปรโมตหลักในอัลบั้มสตูดิโอชุดนี้

แต่เนื่องด้วยคดีการสอบสวนการลงคะแนนของเอ็มเน็ตจากรายการพรอดิวซ์โฟร์ตีเอต ทางบริษัทออฟเดอะเรคคอร์ดจึงได้ประกาศว่า การวางจำหน่ายสตูดิโออัลบั้มบลูมไอซ์จะถูกเลื่อนออกไป

เมื่อวันที่ 23 มกราคม พ.ศ. 2563 คำแถลงการณ์อย่างเป็นทางการจากเอ็มเน็ตก็ได้ออกมาชี้แจงถึงการทำกิจกรรมอีกครั้งของไอซ์ วัน อีกทั้งยังแถลงการณ์ถึงสตูดิโออัลบั้มบลูมไอซ์ว่าจะเปิดตัวในช่วงกลางเดือนกุมภาพันธ์ ในวันที่ 2 กุมภาพันธ์ พ.ศ. 2563 ทวิตเตอร์อย่างเป็นทางการของไอซ์วันก็ได้ประกาศว่าอัลบั้มบลูมไอซ์จะเปิดตัวในวันที่ 17 กุมภาพันธ์ พ.ศ. 2563และยังเปิดเผยว่าจะมีการแสดงโชว์เคสที่จะออกอากาศพร้อมกันทางยูทูปของเอ็มเน็ตและเอ็มทูอีกด้วย

 การวางจำหน่าย 
ครั้งแรกที่บลูมไอซ์เปิดตัว อัลบั้มนี้เป็นอันดับหนึ่งในช่วงสัปดาห์แรกของการพรีออเดอร์ในเว็บไซต์เกาหลีและญี่ปุ่นต่าง ๆ รวมถึง Aladin, Yes24 และ Tower Records อีกด้วย นอกจากนี้อัลบั้มยังมียอดสั่งจองล่วงหน้าสูงสุดในปีพ.ศ. 2562 โดยมียอดขาย 150,000 รายการ ในเวลาเพียง 6 วันก่อนการเปิดตัว อย่างไรก็ตามการปล่อยตัวถูกเลื่อนออกไปหลังจากการสอบสวนการลงคะแนนเอ็มเน็ตฃ

ในวันที่ 17 กุมภาพันธ์ พ.ศ. 2563 ในวันแรกของการขาย ไอซ์วันทำสถิติสำหรับอัลบั้มที่ขายดีที่สุดในวันแรกสำหรับเกิร์ลกรุ๊ปโดยมียอดขายประมาณ 184,000 แผ่น

 รายชื่อเพลง 

 ชาร์ต 
 ชาร์ต (2563) ตำแหน่งสูงสุด Japan Hot Albums (Billboard Japan) 6 South Korean Albums (Gaon) 2 US World Albums (Billboard)15
# เจ้าจอมเยื้อน ในรัชกาลที่ 5
เจ้าจอมเยื้อน เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาพระยาวรพงศ์พิพัฒน์ (แย้ม บุนนาค) กับคุณหญิงทองคำ และต่อมาได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัวได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล เจ้าจอมเยื้อนถึงแก่อนิจกรรมเมื่อใดไม่มีใครทราบ

 เครื่องราชอิสริยาภรณ์ 
 80px|border เหรียญรัตนาภรณ์ รัชกาลที่ 5 ชั้นที่ 4ราชกิจจานุเบกษา, พระราชทานเหรียญรัตนาภรณ์ รัชกาลปัจจุบันฝ่ายใน , เล่ม ๒๕, ตอน ๓๙, ๒๗ ธันวาคม พ.ศ. ๒๔๕๑, หน้า ๑๑๕๓
# ยศทหารอิตาลี
ตารางต่อไปนี้คือยศทหารสัญญาบัตรและกำลังกึ่งทหารของกองทัพอิตาลี ตั้งแต่ ค.ศ. 1953.

 กองทัพบก 
ตารางและเครื่องหมายยศทหารบกอิตาลี 1973-ปัจจุบัน
ชั้นยศ            ภาษาไทย พลเอก พลโท พลตรี พลจัตวา พันเอก พันโท พันตรี ร้อยเอกพิเศษ ร้อยเอก ร้อยโท ร้อยตรีอินทรธนู 50px 50px 50px 50px 50px 50px 50px 50px 50px 50px 50px
กองทัพเรือ
ชั้นยศ           ภาษาไทย พลเรือเอก พลเรือโท พลเรือตรี พลเรือจัตวา นาวาเอก นาวาโท นาวาตรี เรือเอก เรือโท เรือตรีอินทรธนู 50px 50px 50px 50px       เครื่องหมาย 50px 50px 50px 50px 50px 50px 50px 50px 50px 50px

กองทัพอากาศ
ชั้นยศ           ภาษาไทย พลเอก พลอากาศโท พลอากาศตรี พลอากาศจัตวา พันเอก พันโท พันตรี ร้อยเอก ร้อยโท ร้อยตรีอินทรธนู 50px 50px 50px 50px 50px 50px 50px 50px 50px 50px

 การาบีเนียรี (สารวัตรทหาร) 
 ชั้นนายพล 
ชั้นยศ    ชั้นยศ พลเอก พลโท พลโท พลโท พลโท พลตรี พลตรี พลตรี พลจัตวา พลจัตวา ตำแหน่ง ไม่มี อัตราพลเอก(ผู้บัญชาการ) พิเศษ(รองผบ.) อดีตพิเศษ  อัตราพลโท  กิติมศักดิ์ อัตราพลตรี อินทรธนู ไม่มี 50px 50px 50px 50px 50px 50px 50px 50px 50px

 ชั้นนายพัน 
ชั้นยศ    ชั้นยศ พันเอก พันเอก พันเอก พันเอก พันโท พันโท พันโท พันตรี พันตรี พันตรี ตำแหน่ง อัตราพลจัตวา พิเศษ  กิติมศักดิ์ อัตราพันเอก พิเศษ  อัตราพันโท พิเศษ อินทรธนู 50px 50px 50px 50px 50px 50px 50px 50px 50px 50px

 ชั้นนายร้อย 
ชั้นยศ      ชั้นยศ ร้อยเอก ร้อยเอกพิเศษ ร้อยเอก ร้อยโท ร้อยโท ร้อยตรี ตำแหน่ง อัตราพันตรี   อัตราร้อยเอก  อินทรธนู 50px 50px 50px 50px 50px 50px
# คริส วู้ด (นักแสดง)
คริส ชาร์ลส์ วู้ด (; (เกิด 14 เมษายน 2531) เป็นนักแสดงชายชาวอเมริกัน เขาเป็นที่รู้จักจากการรับบท Malachai Parker จากซีรีส์เรื่อง The Vampire Diaries เป็นซีซันที่หกของซีรีส์ทางโทรทัศน์ The CW ในปี ค.ศ.2014 ก่อนหน้านั้นในปี ค.ศ.2013 เขารับบท อดัม วีเวอร์ เป็นนักเขียนในเรื่อง The Carrie Diaries จนมาถึงปี ค.ศ.2016 เขาได้รับบทนักแสดงนำในซีรี่ส์เรื่อง Containment รับบท เจค ไรลีย์ เจ้าหน้าที่่ตำรวจเมืองแอตแลนตา ระหว่างปี พ.ศ.2559 ถึงปี 2561 เขารับบท Mon-El ในซีรี่ส์ซูปเปอร์ฮีโร่ CW เรื่อง Supergirl
# อั่งม้อ
อั่งม้อ หรือ อั้งม้อ (Ang mo/Ang moh; ; แต้จิ๋ว: ang5 mo5) หรือ อังโม เป็นคำที่ใช้เรียกชาวต่างชาติที่เชื้อสายยุโรป หรือชาวผิวขาวโดยที่มิได้ระบุเชื้อชาติหรือสัญชาติ ใช้มากในประเทศมาเลเซียและประเทศสิงคโปร์ มีบ้างที่ใช้ในประเทศไทยและไต้หวัน ความหมายตรงตัวนั้นแปลว่า “ผมแดง” ("red-haired") และมาจากคำในภาษาฮกเกี้ยน รูปแบบหนึ่งของภาษาหมิ่นใต้ การใช้งานตรงกับคำว่า gweilo  ในภาษากวางตุ้ง และ ฝรั่ง ในภาษาไทย

คำอื่น ๆ ที่คล้ายกัน เช่น ang mo kow , ang mo kui , ang mo nang  ถึงแม้ว่าในประวัติศาสตร์ คำนี้จะใช้ความหมายกว้าง ๆ ในทางที่ทางที่ไม่ดีและเสื่อมเสีย แต่ในปัจจุบันก็เป็นคำกว้าง ๆ ที่ใช้ทั่วไปและมีความหมายเป็นกลางในมาเลเซียและสิงคโปร์ เป็นทั้งคำนามและวิเศษณ์ที่ใช้เรียกคนขาว

การโต้เถียงในความหมายเชิงเหยียดชนชาติ
คำว่า อั่งม้อ นั้นบางครั้งถูกมองว่าเป็นคำเรียกให้เสื่อมเสียและมีความหมายเหยียดชนชาติ;  ในขณะที่คนอีกบางส่วนมอง่วาเป็นคำที่รับได้ในบรบทปัจจุบัน ถึงแม้จะมีข้อถกเถียงเกิดขึ้น แต่คำนี้ก็ยังใช้กันอย่างแพร่หลาย มีการปรากฏใช้ในสื่ออย่างหนังสือพิมพ์ The Straits Times ของสิงคโปร์,;  ในโทรทัศน์และในภาพยนตร์ เช่น I Not Stupid

ดูเพิ่ม
ฝรั่ง
บารัง
Bule
Gweilo
Mat Salleh
# นาธาน เฉิน
นาธาน เฉิน (; เกิดวันที่ 5 พฤษภาคม ค.ศ.1999) เป็นนักสเก็ตลีลาชาวอเมริกันที่เข้าแข่งขันในรายการบุคคลชาย เขาเป็นแชมป์โลกสองสมัย (2018, 2019), ได้รับเหรียญทองแดงการแข่งขันประเภททีมในโอลิมปิกฤดูหนาว 2018  ชนะเลิศการแข่งขันชิงแชมป์ระดับสี่ทวีปปี 2017 ชนะเลิศ Grand Prix Final Championship 3 สมัย ในปี 2017, 2018, 2019 แชมป์แห่งชาติสหรัฐอเมริกา 4 สมัย (2017, 2018, 2019, 2020) เฉินเป็นนักสเก็ตคนแรกที่ใช้ท่าทั้งห้าในการกระโดดสี่รอบ ได้แก่ Toe loop, Salchow, loop, flip และ Lutz

ในระดับเยาวชนเฉินเป็นผู้ชนะในรอบชิงชนะเลิศการแข่งขันจูเนียร์กรังด์ปรีปี พ.ศ.2558-2559 ชนะเลิศเหรียญทองแดงรอบสุดท้ายจูเนียร์กรังด์ปรีและผู้ชนะเลิศเหรียญทองแดงโลกจูเนียร์ 2014